
PATVIRTINTA
Rajono savivaldybės administracijos 
direktoriaus
2018 m. lapkričio     d. įsakymu Nr. AG-


NEKILNOJAMOJO TURTO, ESANČIO ŠAKIŲ R. SAV., SUDARGO SEN., SUDARGO K., KALNO G. 1A, PIRKIMO EKONOMINIS IR SOCIALINIS PAGRINDIMAS

I. BENDROJI DALIS

	1. Ekonominis ir socialinis pagrindimas parengtas vadovaujantis šiais teisės aktais:
	1.1. Lietuvos Respublikos vietos savivaldos įstatymu;
	1.2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;
	1.3. Lietuvos Respublikos viešųjų pirkimų įstatymu;
	1.4. Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“.

II. PROBLEMOS IŠKĖLIMAS

	2. 2018 m. spalio 11 d. fiziniai asmenys Šakių rajono savivaldybei pateikė siūlymą pirkti jiems nuosavybės teise priklausantį nekilnojamąjį turtą – pastatą (kavinė, unikalus Nr. 8498-8002-8010, bendras plotas 210,26 kv. m) ir kitus inžinerinius statinius (kiemo statiniai (kiemo aikštelė), unikalus Nr. 8498-8002-8021) – esantį Šakių r. sav., Sudargo sen., Sudargo k., Kalno g. 1A. 
3. Siūlomas pirkti pastatas ribojasi su pastatu, esančiu Šakių r. sav., Sudargo sen., Sudargo k., Kalno g. 1, kuriame yra savivaldybei nuosavybės teise priklausančios medicinos punkto patalpos. Abu pastatai yra tame pačiame žemės sklype (kadastro Nr. 8484/0004:258, unikalus Nr. 4400-1503-0400).

III. TIKSLAS, KURIO SIEKIAMA PRIIMANT SPRENDIMĄ DĖL TURTO ĮGIJIMO

	4. Įgijus savivaldybės nuosavybėn siūlomą pirkti pastatą, jį būtų galima pertvarkyti į administracinės paskirties ir perkelti į jį savivaldybės administracijos Sudargo seniūniją, kuri šiuo metu įsikūrusi iš AB Lietuvos pašto nuomojamose patalpose.

IV. SIŪLOMOS ALTERNATYVOS IR JŲ VERTINIMAS

	5. Siūlomos alternatyvos:
	I alternatyva: nupirkti nekilnojamąjį turtą, esantį Šakių r. sav., Sudargo sen., Sudargo k., Kalno g. 1A, savivaldybės administracijos Sudargo seniūnijos administracinėms patalpoms įrengti.
	II alternatyva: nepirkti nekilnojamojo turto, esančio Šakių r. sav., Sudargo sen., Sudargo k., Kalno g. 1A.
	Kitų galimų alternatyvų nenustatyta.
	6. Alternatyvų vertinimas:
	I alternatyva: nupirkus nekilnojamąjį turtą, esantį Šakių r. sav., Sudargo sen., Sudargo k., Kalno g. 1A, pastatą būtų galima pertvarkyti į administracinės paskirties bei perkelti į jį iš nuomojamų patalpų savivaldybės administracijos Sudargo seniūniją.
	II alternatyva: nenupirkus nekilnojamojo turto, esančio Šakių r. sav., Sudargo sen., Sudargo k., Kalno g. 1A, nelieka galimybės įrengti administracines patalpas Sudargo seniūnijai. Sudargo seniūnija toliau vykdo veiklą nuomojamose patalpose.
	7. Įvertinus pateiktas alternatyvas, siūloma pirkti nekilnojamąjį turtą, esantį Šakių r. sav., Sudargo sen., Sudargo k., Kalno g. 1A.

V. PIRKIMO BŪDAS

[bookmark: _GoBack]	8. Nekilnojamąjį turtą siūloma pirkti neskelbiamų derybų būdu, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“. Nagrinėjamu atveju pirkimas neskelbiamų derybų būdu atitinka minėto aprašo 10.1 punkte numatytą sąlygą, t. y. iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.

VII. VERTINIMO KRITERIJAI

	9. Pirkimo komisija, priimdama sprendimą dėl nekilnojamojo turto pirkimo, turi vadovautis šiais kriterijais:
	9.1. perkamas nekilnojamasis turtas turi būti inventorizuotas ir teisiškai įregistruotas Nekilnojamojo turto registre;
	9.2. pirkimo kaina palyginama su nekilnojamojo turto rinkos kainų analogais ir nustatoma derybų būdu, siekiant ekonomiškai naudingiausio rezultato.

